Magnus Carlsen spilte mot 70 personer samtidig: 67 seirer, 2 remis, 1 tap!
Det hele tok i alt fem timer og 55 minutter og var kanskje tidenes publikumsshow av en verdensmester i sjakk. Kjente og ukjente tyskere var motstandere da Carlsen lørdag satte ny «pers» ved å spille mot 70 personer samtidig i simultansjakk. Det ble en skikkelig maraton for Carlsen, som fra start skulle passe på stillingen i 70 forskjellige partier. Etter hvert ble det færre, men til gjengjeld var det de tøffeste motstanderne som var igjen. – Jeg kan ikke huske at han har møtt mer enn 40 i simultansjakk tidligere, sa manager Espen Agdestein til VG på forhånd. Har du sett denne sjakk-snakkisen: Hva skjer bak Magnus Carlsen? Stedet var Hamburg, og blant motstanderne var den legendariske fotballtreneren Felix Magath og politikeren Peer Steinbrück. Den yngste motstanderen var åtte år. Fikk du med deg denne? Carlsen har kjøpt hus i Holmenkollen Det varte i nesten fem timer og gjorde ettermiddagen til en ekstremsportprestasjon for Carlsen. Han sto lenge med bare seirer og én remis - helt til 64,5-0,5, men det var naturlig nok de beste motstanderne som holdt ut lengst - og da ble det en del remis mot slutten. Anledningen var at det kjente ukeavisen Die Zeit er 70 år – og hva var mer naturlig enn å markere det med 70 motstandere til Magnus Carlsen? Kommentar: Verden tar det som en selvfølge at Carlsen vinner. – Vi hadde 1400 søkere til de 70 sjakkbrettene, forteller Zeit-journalist Ulrich Stock til VG. Partiene foregikk på såkalte «Play Magnus»-brett, og motstanderne fikk med seg hjem brettet etterpå – med Carlsens autograf. Les også: Manageren om Carlsen: – Kan ikke huske å ha sett ham særlig bedre. Det krydde av kjente tyskere som deltok på arrangementer i anledning 70 årsfeiringen lørdag. Fotball-legenden Felix Magath holdt ut lenge, men måtte gi tapt mot Carlsen. – Dette var en fantastisk opplevelse, sa «jern-mannen» til chess24 etterpå. Også politikeren Peer Steinbrück måtte gi tapt.
Magnus Carlsen (25) møtte 70 andre spillere i simultansjakk lørdag ettermiddag. Det endte med 67 seirer, to remis og ett tap!